
Esselamu alejkum! Htela bih da znam, pošto studiram u ćafirskom gradu u Srbiji, a imam još dvije godine studija, bili mogla da stavim maramu dok sam u mom gradu, ali tamo ne postoji mogućnost da je nosim. Ovde u islamskoj zajednici postoje oprečna mišljenja. Jedni mi kažu da mogu da je stavim tako, dok drugi kažu da je to igranje sa Allahovim zakonom. Wallahi ja želim da ispunim tu Allahovu naredbu, ali volela bih i da završim fakultet u ***[ime](https://pitajucene.com/search/ime/questions/ "Pretraži pitanja o imenima")*** Allaha, a toliko ne mogu da čekam sa stavljanjem marame. Guši me ovo moje stanje. Molim vas ako je ikako moguće da mi požurite sa odgovorom, da li postoji ikakvo olakšanje za ovakvu situaciju. Allah da vas nagradi svakim dobrom.


* 
* 
* 
* 
* 
* 
* 

 
Nošenje mahrame u kafirskim gradovima ?

Uvažena i cijenjena sestro, ne znam kako si uopće mogla doći u dilemu, čemu da daš prednost, nastavi ili hidžabu. Hidžab je stroga obaveza muslimanke, a školovanje je dobrovoljno ili u najveću ruku kolektivna obaveza muslimana (kolektivna obaveza je, prema definiciji učenjaka, zajednička obaveza muslimana, koju, ako izvrši jedna skupina, spada sa ostalih). Šerijatsko ***[pravilo](https://pitajucene.com/search/pravilo/questions/ "Pretraži pitanja o pravilima")*** glasi: “Kada se suprostave dvije koristi i nemoguće ih je spojiti, daje se prednost većoj koristi”. U tvom slučaju došlo je do međusobnog suprostavljanja koristi koju je šerijat učinio individualnom obavezom (fardi ajnom) svake žene, i koristi koja je dobrovoljna, ili je u najveću ruku kolektivna obaveza muslimana (fardi kifaje). Nemoguće ih je spojiti, osim zapostavljanjem jedne od njih, ako se pokriješ, ne možeš ići na nastavu, a ako budeš išla na nastavu, moraćeš se otkriti. Prednost se daje većoj koristi, u ovom slučaju pokrivanju (hidžabu). Individualna obaveza je jača od kolektivne obaveze. Kada Allah, dželle šenuhu, i Njegov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** nešto narede, ni vjernik ni vjernica nemaju pravo oklijevati, nećkati se, i tražiti načina da se oslobode njihove naredbe. Rekao je Allah, dželle šenuhu: “Vjernik i vjernica nemaju da po svome nahođenju postupe, kada im Allah i Njegov Poslanik nešto narede. Onaj ko bude nepokoran Alahu i Poslaniku, uistinu je u velikoj zabludi.” (El-Ahzab, 36). Allah najbolje zna.  

Dipl. isl. pravnik – ***[Semir Imamović](https://pitajucene.com/search/Semir+Imamovi%C4%87/answers/ "Pretraži odgovore od mr. Semir Imamović")*** – islambih.org 2000.-2001. god.


Preuzeto sa stranice:islamskiedukativni.wordpress.com


